CELEX: 52019DP0095
Language: et
Date: 2019-12-18 00:00:00
Title: Euroopa Parlamendi otsus mitte esitada vastuväiteid komisjoni määruse eelnõule, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvaheliste finantsaruandlusstandarditega (IFRS) 7 ja 9 (D064618/01 – 2019/2912(RPS))

29.6.2021   
            
            
               ET
            
            
               Euroopa Liidu Teataja
            
            
               C 255/72
            
         
      P9_TA(2019)0095
      Vastuväidete puudumine rakendusmeetmele: rahvusvahelise raamatupidamisstandardi (IAS) 39 ja rahvusvaheliste finantsaruandlusstandardite (IFRS) 7 ja 9 muudatused
      Euroopa Parlamendi otsus mitte esitada vastuväiteid komisjoni määruse eelnõule, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 39 ja rahvusvaheliste finantsaruandlusstandarditega (IFRS) 7 ja 9 (D064618/01 – 2019/2912(RPS))
      (2021/C 255/14)
      
         Euroopa Parlament,
      
      
                  —
               
               
                  võttes arvesse komisjoni määruse eelnõu (D064618/01,
               
            
                  —
               
               
                  võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta (1), eriti selle artikli 3 lõiget 1,
               
            
                  —
               
               
                  võttes arvesse komisjoni 7. novembri 2019. aasta kirja, milles komisjon palub Euroopa Parlamendil teatada, et tal ei ole määruse eelnõule vastuväiteid,
               
            
                  —
               
               
                  võttes arvesse majandus- ja rahanduskomisjoni 3. detsembri 2019. aasta kirja komisjonide esimeeste konverentsi esimehele,
               
            
                  —
               
               
                  võttes arvesse nõukogu 28. juuni 1999. aasta otsuse 1999/468/EÜ (millega kehtestatakse komisjoni rakendusvolituste kasutamise menetlused) (2) artiklit 5a,
               
            
                  —
               
               
                  võttes arvesse kodukorra artikli 112 lõike 4 punkti d ja artikli 111 lõiget 6,
               
            
                  —
               
               
                  võttes arvesse majandus- ja rahanduskomisjoni arvamust,
               
            
                  A.
               
               
                  arvestades, et Rahvusvaheliste Raamatupidamisstandardite Nõukogu (IASB) andis 26. septembril 2019 välja rahvusvahelise finantsaruandlusstandardi (IFRS) 9 „Finantsinstrumendid“ ja rahvusvahelise raamatupidamisstandardi (IAS) 39 „Finantsinstrumendid“ muudatused; arvestades, et nende muudatuste eesmärk on pakkuda üldist leevendust seoses pankadevahelise intressimäära (IBOR) asendamise esimese etapiga; arvestades, et need muudatused annavad IFRSi kohaselt aruandeid esitavatele äriühingutele ja nende audiitoritele selguse, et reguleerimisest tulenev kogu turgu hõlmav viitemäärade asendamine parandatud (peaaegu) riskivabade intressimääradega ei häiri asenduse ebakindluse tõttu riskimaandamissuhteid; arvestades, et nende muudatustega tagatakse IFRSi ja IASi finantsaruandlusraamistikus õiguskindlus ning välditakse finantssüsteemis tarbetut stressi; arvestades, et komisjon nõudis tungivalt, et IASB annaks kõnealused muudatused kiiremini välja, et liit saaks need muudatused õigeaegselt heaks kiita;
               
            
                  B.
               
               
                  arvestades, et Euroopa finantsaruandluse nõuanderühm (EFRAG) esitas komisjonile 16. oktoobril 2019 kinnitamist soovitava nõuande;
               
            
                  C.
               
               
                  arvestades, et komisjoni järelduse kohaselt vastab tõlgendus määruse (EÜ) nr 1606/2002 artikli 3 lõikes 2 sätestatud vastuvõtmise tehnilistele kriteeriumidele ning komisjon on seisukohal, et kavandatud muudatused hoiaksid ära riskimaandamissuhete katkemise IBORi üleminekuga seotud ebakindluse tõttu ja võimaldaksid IFRSi kohaste finantsaruannetega nõuetekohaselt kirjeldada riskijuhtimise mõju ja vältida kasumi või kahjumi põhjendamatut volatiilsust;
               
            
                  D.
               
               
                  arvestades, et raamatupidamise regulatiivkomitee esitas nende muudatuste kohta 5. novembril 2019 positiivse arvamuse;
               
            
                  E.
               
               
                  arvestades, et IASB määras IFRS 9 ja IAS 39 muudatuste jõustumise kuupäevaks 1. jaanuari 2020, lubades ka varasemat kohaldamist; arvestades, et finantsasutused, kelle suhtes kohaldatakse IFRSi ja IASi raamatupidamisarvestust, ei saa oma 2019. aasta finantsaruannetes kasutada kavandatud muudatuste kohast käsitlust enne nende kinnitamist ja avaldamist; arvestades, et liidu äriühingud satuksid oma teistes jurisdiktsioonides asuvate konkurentidega võrreldes ebasoodsamasse olukorda, kui neil ei oleks võimalik nende muudatustega ette nähtud leevendust kasutada; arvestades, et seetõttu tuleks need muudatused heaks kiita ja avaldada enne 2019. aasta detsembri lõppu, et neid saaks kohaldada finantsperioodide suhtes, mis algavad 1. jaanuaril 2020, pärast seda või enne seda;
               
            
               
                  1.
               
               
                  teatab, et Euroopa Parlamendil ei ole komisjoni määruse eelnõule vastuväiteid;
               
            
               
                  2.
               
               
                  teeb presidendile ülesandeks edastada käesolev otsus komisjonile ja teavitamise eesmärgil nõukogule.
               
            
         (1)  EÜT L 243, 11.9.2002, lk 1.
      
         (2)  EÜT L 184, 17.7.1999, lk 23.